open-index/open-wikipedia-markdown huggingface dataset:
Գրանդ Շոմեր ակադեմիա

**Գրանդ Շոմեր ակադեմիա** (), արվեստի դպրոց Փարիզի Մոնպառնաս  շրջանում։

## Պատմություն
Դպրոցը հիմնադրվել է 1904 թվականին, կատալոնցի նկարիչ Կլաուդիո Կաստելուչոյի կողմից, Փարիզի ղյու դե լա Գրան Շոմեր փողոցում Կոլարոսի ակադեմիայի հարևանությամբ։ 1909 թվականից ակադեմիան համատեղ ղեկավարել են նկարիչներ Մարթա Սթետլերը, Ալիս Դանենբերգը և Լյուսիեն Սիմոնը։ Դասավանդում էին նկարչություն և քանդակագործություն։ Այստեղ École des Beaux-Arts-ի նմանությամբ նկարչության խիստ կանոններ չկային, այլ ակադեմիական խոչընդոտներից ազատ արվեստ։ Դպրոցը գրավում էր ցածր վարձավճարով, որն ավելի ցածր էր, քան Ժյուլիանի ակադեմիայի վճարը (որը պետք է նախապես վճարվեր)։

1957 թվականին Չարպենտեր ակադեմիայի հիմնադիր Չարպենտեր ընտանիքը ձեռք բերեց Գրանդ Շոմեր ակադեմիան։ Այն դեռևս գործում է իր սկզբնական անունով, ունի երկու անվճար արվեստանոց, մեկը գեղանկարչության և գծանկարչության համար, մյուսը` էսքիզների, ինչպես նաև երեկոյան դասերի համար։

## Ուսուցիչներ



## Նախկին ուսանողներ



## Ծանոթագրություններ

## Արտաքին հղումներ
* Official site 
* (fr)André del Debbio – La Grande Chaumière

## Աղբյուրներ
*Dr. Eric Cabris, Ph.D., *Biografie van kunstschilder Ghislaine de Menten de Horne (1908–1995),* Brussels, V.U.B., 2008, p.&nbsp;4, footnote 3.
*Antoine Bourdelle,  Laure Dalon, *Cours & leçons à l'Académie de la Grande Chaumière, 1909–1929*, Paris : Paris-Musées : Ed. des Cendres, 2008. 

Կատեգորիա:1902 հիմնադրումներ Փարիզում
Կատեգորիա:Արվեստի դպրոցներ
Կատեգորիա:Կրթություն Փարիզում
Կատեգորիա:Փարիզի արվեստի դպրոցներ
Հիմեձի (այլ կիրառումներ)

**Հիմեձի**, կարող է վերաբերել՝

*Հիմեձի*,* Ճապոնիայի հնադարյան, լավ պահպանված ամրոցներից մեկը, որը ամենաճանաչվածն է զբոսաշրջիկների շրջանում։
*Հիմեձի*,* քաղաք Ճապոնիայում` Հյոգո պրեֆեկտուրայի Կանսայ շրջանում։
Զբոսաշրջությունը Նիդերլանդներում

մինի|203.977x203.977փքս|Կինդերդեյքի ալրաղացները
Զբոսաշրջությունը Նիդերլանդներում համարվում է կարևոր տնտեսական ոլորտ։ Մոտավորապես 10 միլիոն օտարերկրացիներ ամեն տարի այցելում են Նիդերլանդներ ՝ հիմնականում Գերմանիայից, Մեծ Բրիտանիայից, Ամերիակայի Միացյալ Նահանգներից և Բելգիայից։ Նիդերլանդները Շենգեն գոտու մաս է կազմում։
մինի|202.997x202.997փքս|Կյոկենհոֆ այգու ծաղիկները
Զբոսաշրջիկներին գրավում է մայրաքաղաք Ամստերդամը, որտեղ կան ոչ միայն հարուստ մշակութային և պատմական հուշարձաններ (Վան Գոգի թանգարան, Նիդերլանդների պետական թանգարան, Ռեմբրանդտի տուն-թանգարան և Աննա Ֆրանկի տունը), այլ նաև այնպիսի վայրեր, ինչպիսիք են Դե Վալլենը (կարմիր լապտերների թաղամաս) և տարբեր սրճարանները, որտեղ ազատ վաճառվում է կանեփ և այլ թույլ թմրանյութեր, որոնք արգելված են եվրոպական այլ երկրներում։

Հաագան՝ միապետի և կառավարության նստավայրը, հայտնի է իր ճարտարապետությամբ և Մադյուրոդամ մանրակերտ քաղաքով։

Ռոտերդամն աշխարհի խոշորագույն նավահանգիստն է՝ հայտնի իր խանութներով և գեղեցիկ տեսարաններով։ Դելֆտը և Ուտրեխտը 17-րդ դարի Նիդերլանդների ամենահարուստ առևտրային քաղաքներից էին։ Հարավում զբոսաշրջիկներին գրավում է ամենահին (հռոմեական) քաղաքներից մեկը` Մաաստրիխտը, հին Վալկենբուրխ ան դե Խեուլը, որը գտնվում է գեղատեսիլ լանդշաֆտի և Բենիլյուքսի ամենամեծ զբոսայգու մոտ ( Էֆտելինգ)։

Հայտնի հոլանդական վարդակակաչներ կան Կյոկենհոֆ այգում, ալրաղացներ՝ Զանսե Սխանսում և Կինդերդեյքում։ Զբոսաշրջիկները այցելում են նաև Վոյլենդի և Մարկենի ավանդական ձկնորսական գյուղերը։ Նիդերլանդներից հայտնի հուշանվերներ են վարդակակաչների կոկոնները, Դելֆտի ճենապակին և կլոմպերը (փայտե կոշիկներ)։

## Ծանոթագրություններ

## Արտաքին հղումներ
* Visit the Netherlands: Destinations, tips and inspiration - Holland.com

Կատեգորիա:Նիդերլանդների տնտեսություն
Սիրելիներից մի բաժանվեք

**«Սիրելիներից մի բաժանվեք»** (), ռեժիսոր Պավել Արսենովի խորհրդային գեղարվեստական ֆիլմը՝ ստեղծված դրամատուրգ Ալեքսանդր Վոլոդինի սցենարով։

## Սյուժե
Ֆիլմում ներկայացվում է տղամարդու և կնոջ հասարակ պատմություն։

Միտյան (Ալեքսանդր Աբդուլով) այլևս չի հավատում կնոջը՝ Կատյային (Իրինա Ալֆյորովա)։ Նա տանջվում է խանդից, չնայած կինը նրան չի դավաճանել։ Նրանք ամուսնալուծվում են։ Դրանից կարճ ժամանակ անց Կատյան հայտնվում է հիվանդանոցում։ Նրան այցելում է Միտյան, որ շատ էր փոխվել։ Հանդիպման ավարտին, երբ բուժքույրը Միտյային ասում է, որ նա պետք է դուրս գա, հանկարծ Կատյան, խեղդվելով արցունքներից, գոռում է․ «Ես կարոտում եմ քեզ, Միտյա»։ Կասկածներն ու խանդն անհետանում են։ Մնում է միայն սերը, իսկական, ամենակուլ, դաժան փորձության ենթարկված ու նորից վերագտնված սերը։

## Դերերում
* Իրինա Ալֆյորովա – *Կատյա Լավրովա*
* Ալեքսանդր Աբդուլով – *Միտյա Լավրով*
* Լյուդմիլա Դրեբնյովա – *Իրա*
* Ռուֆինա Նիֆոնտովա – *ամուսնալուծության հարցերով ժողովրդական դատավոր*
* Կլարա Լուչկո – *Լարիսա Կիրիլաշվիլիի մայրը*
* Լարիսա Լուժինա – *Միրոնովա, ամուսնալուծվող կին*
* Վերա Օրլովա – *բնակարանը փոխող կին*
* Եկատերինա Վասիլևա – *Նիկուլինա, ամուսնալուծվող կին որդու հետ*
* Եկատերինա Վորոնինա – *Շումիլովա, ամուսնալուծվող կին*
* Մարիա Ստերնիկովա – *հանգստացող հանգստյան տանը*
* Վալենտինա Գրուշինա – *Լարիսա Կիրիլաշվիլի, ամուսնալուծվող կին*
* Լյուբով Պոլեխինա – *Բելովա, կին, որ չի ուզում ամուսնալուծվել*
* Լեոնիդ Կուրավլյով – *Վալերա*
* Եվգենի Եվստիգնեև – *Խոմակ, Վադիմի հարևանը*
* Բորիս Շչերբակով – *Վադիմ, լուսանկարիչ, Կատյայի դասընկերը* (դերը հնչյունավորել է այլ դերասան)
* Սերգեյ Նիկոնենկա – *Շումիլով, ամուսնալուծվող հարբեցող տղամարդ*
* Վալերի Նոսիկ – *նորապսակ տղամարդ հանգստյան տանը*
* Յուրի Նազարով – *Միրոնով, ամուսնալուծվող տղամարդ*
* Գեորգի Եպիֆանցև – *Բելով, ամուսնալուծվող տղամարդ*
* Գեորգի Մարգվելաշվիլի – *Դաթո Կիրիլաշվիլի, ամուսնալուծվող տղամարդ*
* Ալեքսանդր Պորոխովշչիկով – *Նիկուլին, խորթ հայր*
* Ինգա Բուդկևիչ – *բալզակյան տարիքի կին*
* Լյուբով Միշևա – *դատական ատենակալ*
* Վերա Պետրովա – *բալզակյան տարիքի կին*
* Յուրի Ռոմանենկո – *տղամարդ*
* Նիկոլայ Սմիրնով – *դատական ատենակալ*
* Ելիզավետա Կուզյուրինա – *էպիզոդիկ դեր*
* Ելենա Թոնունց – *էպիզոդիկ դեր*

## Նկարահանող խումբ
* Ռոժիսոր՝ Պավել Արսենով
* Սցենարիստ՝ Ալեքսանդր Վոլոդին
* Օպերատոր՝ Իննա Զարաֆյան
* Նկարիչ՝ Նիկոլայ Տերեխով
* Կոմպոզիտոր՝ Եվգենի Կռիլատով
* Երգի տեքստի հեղինակ՝ Ալեքսանդր Գրադսկի
* Դիրիժոր՝ Կոնստանտին Կրիմեց
* Մոնտաժող՝ Տատյանա Մալյավինա
* Հագուստը՝ Լյուդմիլա Ստրոգանովայի

## Մրցանակներ
* 1980 – Համամիութենական կինոփառատոն Դուշանբեում, ժյուրիի առաջին մրցանակ։

## Ծանոթագրություններ

## Արտաքին հղումներ
* 

Կատեգորիա:1979 ֆիլմեր
Կատեգորիա:1980-ականների դրամա ֆիլմեր
Կատեգորիա:1980-ականների ռուսերեն ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Պավել Արսենովի ֆիլմեր
Կատեգորիա:1980-ականների խորհրդային ֆիլմեր
Կատեգորիա:1980 ֆիլմեր
Վահե Պողոսյան

**Վահե (Վոլոդյա) Ալեքսանի Պողոսյան** (), հայ գրող, արձակագիր։ Հայաստանի գրողների միության անդամ 1975 թվականից։

## Կենսագրություն
Վահե Պողոսյանը ծնվել է 1944 թվականի օգոստոսի 20-ին, Երևանում։ Սովորել է Երևանի Օրջոնիկիձեի անվան դպրոցում, մի քանի տարի աշխատել որպես շինարարության բանվոր։ 1965 թվականին ավարտել է Երևանի էլեկտրամեխանիկական տեխնիկումը, 1970 թվականին՝ Երևանի պետական համալսարանի բանասիրական ֆակուլտետի ժուռնալիստիկայի բաժինը։ Միաժամանակ 1970 թվականին ավարտել է Երևանի քաղկոմին առընթեր մարքսիզմ-լենինիզմի համալսարանի տնտեսագիտական ֆակուլտետը։ Եղել է ԽՄԿԿ անդամ 1971 թվականից։ 1970-1971 թվականներին աշխատել է Կիրովականի «Կայծ» քաղաքային թերթում որպես գրական աշխատող, 1971-1972 թվականներին «Հայաստանի ժողովրդական տնտեսություն» ամսագրում բաժնի բարիչ, 1972-1974 թվականներին՝ «Հայաստանի աշխատավորուհի» ամսագրում նախ որպես բաժնի վարիչ, ապա՝ պատասխանատու քարտուղար, 1974-1976 թվականներին՝ «Հայաստան» հրատարակչության քաղաքական գրականության բաժնում որպես ավագ խմբագիր։ 1976-1980 թվականներին եղել է «Գարուն» ամսագրի գրականության բաժնի վարիչ։

## Ստեղծագործություններ
Պողոսյանի պատմվածքների, վիպակների հիմնական թեման ժամանակակից կյանքն է («Կանգառում և սլացքի մեջ», 1972, «Ասպետի կացարանը», 1977, «Երկնային պատիժ», 1983, «Ճերմակ գառների ամառը», 1985, «Տաք ձյունը», 1985): Պողոսյանի առաջին պատմվածքը տպագրվել է 1965 թվականին։ Նրա պատմվածքներից ու վիպակներից մի քանիսը թարգմանվել են ռուսերեն, ուկրաիներեն, բելոռուսերեն, լիտվերեն, վրացերեն, լեհերեն, ադրբեջաներեն։ Ռադիոյով հաղորդվել են Պողոսյանի «Խաղը» և «Ասպետի կացարանը» ռադիոպիեսները («Ասպետի կացարանը» հաղորդվել է նաև ադրբեջաներեն)։ Պողոսյանի ստեղծագործությունների հիման վրա ստեղծվել են հեռուստաբեմադրություններ («Երկնային քարանձավ», 1973, ռեժիսոր՝ Ռ. Հախվերդյան, «Ասպետի կացարանը», 1988, ռեժիսոր Թ. Բիտյուցկայա-Էլիբեկյան)։ Գրում է նաև մանուկների համար («Հեքիաթների զարդատուփ», 1992):

## Երկեր
* Կանգառում և սլացքի մեջ, Երևան, «Հայաստան», 1972, 91 էջ։
* Ասպետի կացարանը, Երևան, «Սովետական գրող», 1977, 160 էջ։
* «Երկնային պատիժ», 1983։
* «Ճերմակ գառների ամառը», 1985։
* «Տաք ձյունը», 1985:/Теплый снег (Повести и рассказы), 1985.
* Հեքիաթների զարդատուփ։ Հայ գրող, 1991, 74 էջ։
* Երկու վիպակ. Ե. 2001: 
* Դատը, Հայաստան, 2001, 159 էջ։

## Ծանոթագրություններ

Կատեգորիա:Հայ արձակագիրներ
Կատեգորիա:Հայ տղամարդ գրողներ
Կատեգորիա:Հայաստանի գրողների միության անդամներ
Ռիք Սքոթ

**Ռիչարդ Լին (Ռիք) Սքոթ** (, ), ամերիկացի քաղաքական գործիչ, ներկայացնում է Հանրապետական կուսակցությունը։ 2011-2019 թվականներին եղել է Ֆլորիդա նահանգի նահանգապետ։ 2019 թվականից ԱՄՆ սենատոր է։

## Կենսագրություն
Սքոթը ծնվել է Իլինոյս նահանգի Բլումինգտոն քաղաքում։ Կանզաս Սիթի քաղաքի համալսարանի շրջանավարտ է։ Հարավային մեթոդիստական համալսարանում ստացել է իրավագիտության դոկտորի աստիճան։

2010 թվականին Սքոթ Ռիքն ընտրվեց Ֆլորիդայի նահանգապետ։ Նոյեմբերին կայացած ընտրություններում հաղթեց Դեմոկրատական թեկնածու Ալեքս Սինքին։

2014 թվականին Սքոթը վերընտրվեց նահանգապետի պաշտոնում։ Այս անգամ նրա մրցակիցը և Դեմոկրատական կուսակցության թեկնածուն նախկին հանրապետական նահանգապետ Չարլի Քրիստն էր։

2018 թվականի նոյեմբերի 6-ին ընտրություններում Սքոթը հաղթեց գործող սենատոր Բիլ Նելսոնին։

## Ծանոթագրություններ

## Արտաքին հղումներ
* Ռիք Սքոթ

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի գործարարներ
Կատեգորիա:Ամերիկացի ձեռնարկատերեր
Կատեգորիա:Ամերիկացի փաստաբաններ
Քաջարի զինվոր Շվեյկի հուշարձան (Սանկտ Պետերբուրգ)

**Քաջարի զինվոր Շվեյկի հուշարձան** (), հուշարձան Ռուսաստանի Սանկտ Պետերբուրգ քաղաքում, որը տեղադրված է Բալկանյան հրապարակում և նվիրված է չեխ գրող Յարոսլավ Հաշեկի «Քաջարի զինվոր Շվեյկի արկածները» վեպի գլխավոր հերոս, երգիծական կերպար զինվոր Շվեյկին։

## Պատմություն
Քանդակի ստեղծման նախաձեռնողները տեղական իշխանությունների ներկայացուցիչներն էին. քաղաքի 300-ամյակը համընկել էր չեխ անվանի գրող Յարոսլավ Հաշեկի հոբելյանին, որն իր երգիծական ստեղծագործությունում նկարագրել էր ձախորդ զինվորի արկածները։

Շվեյկի բրոնզե հուշարձանը կերտել է քանդակագործ Ալբերտ Չարկինը` Դմիտրի Պախոմովի համահեղինակությամբ, Մ. Գ. Մանիզերի անվան գեղարվեստական ձուլման «Մոնումենտսկուլպտուրա» գործարանում (Ռաստաննի նրբանցք, 1)։ Ճարտարապետն է Ա. Պոլեշչուկը։

Որպես հիմք վերցված է գրական հերոսի իրական հասակը` 160 սմ, իսկ տակառի տեսքով պատրաստված պատվանդանի բարձրությունը 80 սմ է։ Հեղինակների գաղափարը լիովին արտացոլում է հերոսի էությունը. հուշարձանը պատկերում է խիզախ զինվորին ծաղրական կերպարով, որը համապատասխանում է նրա անհոգ և ուրախ կենսակերպին. Շվեյկն աջ ձեռքով պատիվ է տալիս, իսկ ձախով թիկունքում թաքցնում է գարեջրի գավաթը։ Քանդակի ստեղծողները կարողացել են լիարժեք կերպով փոխանցել գրական հերոսի կերպարը, որը հեղինակը ցանկացել է հաղորդել իր ընթերցողներին։

Հուշարձանը տեղադրվել է Բալկանյան հրապարակում, որից սկիզբ է առնում Յարոսլավ Հաշեկի փողոցը, մետրոյի «Կուպչինո» կայարանի հյուսիսային մուտքից 40 մետր հեռավորության վրա։ Բացումը տեղի է ունեցել 2003 թվականի ապրիլի 11-ին։ Բացման արարողությանը մասնակցել է գրողի թոռը` Ռիխարդ Հաշեկը, որը զբաղվում է պապի գրական ժառանգության ուսումնասիրությամբ։ Սակայն ո՛չ Յարոսլավ Հաշեկը, ո՛չ էլ նրա հերոս Շվեյկը երբեք չեն եղել Սանկտ Պետերբուրգում։

Հետագայում առևտրային համալիրի կառուցման պատճառով այն տեղափոխվել է մետրոյի կայարանի հյուսիսային մուտքին ավելի մոտ և տեղադրվել փոքր պատվանդանի վրա, ինչը հուշարձանը դարձրել է ավելի կոմպակտ և արտահայտիչ։

## Ծանոթագրություններ

## Արտաքին հղումներ
* 

Կատեգորիա:2003 հիմնադրումներ Ռուսաստանում
Կատեգորիա:Գրական հերոսների արձաններ
Կատեգորիա:Հուշարձաններ այբբենական կարգով
Կատեգորիա:Սանկտ Պետերբուրգի հուշարձաններ
Էլ Կերվի

**Ալֆրեդ Նիկոլաս «Էլ» Կերվի** (, ), ամերիկացի պրոֆեսիոնալ բասկետբոլիստ և մարզիչ։ 1985 թվականից Բասկետբոլի փառքի սրահի անդամ։

## Խաղացողի կարիերա
Խաղացել է խաղարկողի դիրքում։ Կերվին երբեք չի ուսանել համալսարանում։ 1937 թվականին պայմանագիր է կնքել «Բուֆֆալո Բայզոնս» ակումբի հետ, որը հանդես էր գալիս Բասկետբոլի ազգային լիգայում (NBL)։ 1940-1945 թվականներին ծառայել է ԱՄՆ ռազմաօդային ուժերում։ Հետագայում հանդես է եկել «Ռոչեստեր Ռոյալս» (ԲԱԼ), «Թրենթոն Թայգերս» և «Սիրաքյուս Նեշնլս» ակումբների կազմերում։ NBA-ում, ընդհանուր առմամբ, անցկացրել է 4 մրցաշրջան։ Մեկ անգամ ընդգրկվել է NBA բոլոր աստղերի երկրորդ հավաքականի կազմում (1950)։ 1945-46 թվականների մրցաշրջանին Կերվին, «Ռոչեստեր Ռոյալս»-ի կազմում, դարձել է NBL չեմպիոն։ Երեք անգամ ընդգրկվել է NBL բոլոր աստղերի առաջին հավաքականի կազմում (1947-1949), ինչպես նաև մեկ անգամ NBL բոլոր աստղերի երկրորդ հավաքականի կազմում (1946)։ 1947 թվականին դարձել է NBL պարբերական առաջնության ամենաարդյունավետ խաղացող։ NBA կարիերայի ընթացքում, ընդհանուր առմամբ, խաղացել է 202 խաղ, որոնց ժամանակ հավաքել է 1591 միավոր (7,9 մ/խ), կատարել 261 անդրադարձ և 648 փոխանցում։

### Բասկետբոլի փառքի սրահ
1985 թվականին Էլ Կերվիի անունը տեղ է գտել Բասկետբոլի փառքի սրահում։

## Մահ
Էլ Կերվին մահացել է 92 տարեկան հասակում՝ 2009 թվականի նոյեմբերի 9-ին Նյու Յորք նահանգի Ռոչեստեր քաղաքում։

## Ծանոթագրություններ

## Արտաքին հղումներ
* Վիճակագրությունը Basketball-Reference.com կայքում 
* Վիճակագրությունը NBA.com կայքում 
* Մարզչի կարիերան Basketball-Reference.com կայքում 

Կատեգորիա:Ամերիկացի բասկետբոլիստներ
Կատեգորիա:Ամերիկացի բասկետբոլային մարզիչներ
Կատեգորիա:Բասկետբոլի փառքի սրահի անդամներ
Ֆին Ուիթրոք

**Փիթեր «Ֆին» Ուիթրոք կրտսեր** (, ), ամերիկացի դերասան և սցենարիստ։

## Վաղ տարիներ
Ուիթրոքը ծնվել է Մասսաչուսեթսի Լենոքս քաղաքում, Հարավային Կալիֆոռնիայի համալսարանի աշխատաբուժման պրոֆեսոր Քեյթ Քլեր Քրոուլիի և դերասան Փիթեր Ուիթրոքի ընտանիքում։ Նա ունի կրտսեր եղբայր՝ Դիլանը։ Մանկության տարիների մեծ մասն անցկացրել է «Shakespeare & Company» թատրոնում, որտեղ աշխատում էր նրա հայրը։ Այնտեղ նա հաճախ աշխատում էր որպես լրաբեր և թղթատար։ Հաճախել է Լոս Անջելեսի արվեստի շրջանային ավագ դպրոցը։ 2008 թվականին ավարտել է Ջուլյարդյան դպրոցի կերպարվեստի բաժինը՝ ստանալով բակալավրի աստիճան։

## Կարիերա
Առաջին անգամ ճանաչման է արժանացել ABC ընկերության՝ 2009-2011 թվականներին ցուցադրված «Իմ բոլոր երեխաները» հեռուստասերիալում կատարած Դեյմոն Միլլերի դերի շնորհիվ։ Այդ ժամանակներից հետո հրավիրված դերասանի կարգավիճակով փրայմ թայմ հանդես է եկել «Մտածել հանցագործի նման», «Օրենք և կարգ։ Հատուկ կորպուս» և «Սեքսի վարպետներ» հեռուստասերիալներում։ 2014 թվականին «Սովորական սիրտ» հեռուստաֆիլմում կատարած դերից հետո, Ուիթրոքը միացել է FX հեռուստաալիքի «Ամերիկյան սարսափ պատմություն» հեռուստասերիալի չորրորդ եթերաշրջանին։

## Անձնական կյանք
2014 թվականի հոկտեմբերի 18-ին Ուիթրոքն ամուսնացել է Սառա Ռոբերտսի հետ։

## Ֆիլմագրություն
### Ֆիլմեր

### Հեռուստատեսություն

## Թատրոն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Բալթիկայի կրտսեր նավաստիներին (հուշարձան)

**«Բալթիկայի կրտսեր նավաստիներին»** (), հուշարձան Ռուսաստանի Սանկտ Պետերբուրգ քաղաքի Վասիլեոստրովսկի շրջանում։ Այն տեղադրվել է 1999 թվականի մայիսի 24-ին` նույնանուն հրապարակում։ Հուշարձանի նախագիծը մշակվել և իրականացվել Կարմիր դրոշի կրկնակի շքանշանակիր Բալթիական նավատորմի վետերան կրտսեր նավաստիների միության ուժերով։

## Նկարագրություն
Հուշարձանի գրանիտե պատվանդանին, որի վրա փորագրված են «Բալթիկայի կրտսեր նավաստիներին» մակագրությունը և «1941» ու «1945» թվականները, նստած է պատանի նավաստին։ Քանդակը ձուլված է բրոնզից, իսկ պատվանդանը պատրաստված է մոխրագույն գրանիտից։ Քանդակագործն է Լ. Յ. Էյդլինը, ճարտարապետը` Վ. Լ. Սպիրիդոնովը, նկարիչները` Վ. Գ. Պասարարը և Ի. Գ. Ուրալովը։

Հուշարձանի բարձրությունը 150 սմ է, քանդակը ձուլվել է Մոսկվայի «Սկուլպտուրա» կոմբինատում։

## Պատմություն
«Բալթիկայի կրտսեր նավաստիներին» հուշարձանի բացումը տեղի է ունեցել 1999 թվականի մայիսի 24-ին` Բալթիկայի կրտսեր նավաստիների հրապարակում։ Նվիրված է Հայրենական մեծ պատերազմին մասնակցած Բալթյան կրտսեր նավաստիների հիշատակին։ 1942 թվականից սկսած Բալթյան նավատորմում կազմակերպվել են կրտսեր նավաստիների վաշտեր, որտեղ շուրջ 2000 պատանիներ ուսումնասիրել են ռազմական արվեստ, այնուհետև մասնակցել են մարտական գործողություններին, իսկ խաղաղ պայմաններում նավարկուղիները մաքրել են ականներից և խորտակված ռումբերից։

*Հուշարձանի հասցեն`* Վասիլևսկի կղզի, Բալթիկայի կրտսեր նավաստիների հրապարակ։

## Ծանոթագրություններ

## Գրականություն
* Пирютко Ю. Между Ленинградом и Петербургом: памятники на исходе столетия (1986—1999) // Невский архив. — СПб. : Изд-во Чернышова, 1999. — Вып. 4. — C. 469
* Памятники Санкт-Петербурга: справочник. — СПб. : Артбюро, 2002. — С. 102
* Починюк О. Памятник юнгам // Красная звезда. — 1999. — 15 июня;
* Золотоносов М. Бронзовый век: иллюстрированный каталог памятников, памятных знаков, городской и декоративной скульптуры Ленинграда — Петербурга, 1985—2003 гг.

Կատեգորիա:1999 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Սանկտ Պետերբուրգի հուշարձաններ
Պետերբուրգի որորները (քանդակ)

**«Պետերբուրգի որորները»** (), հուշարձան Ռուսաստանի Սանկտ Պետերբուրգ քաղաքում։ Այն տեղադրվել է 2013 թվականին Նևա գետի ափին, այն նավամատույցի մոտ, որտեղ նախկինում տեղակայված էր Գետային կայարանը։

## Պատմություն
2013 թվականին Սանկտ Պետերբուրգի կառավարության քաղաքաշինության և ճարտարապետության հանձնաժողովը անցկացրեց քաղաքային քանդակի չորրորդ սիմպոզիումը, որի թեման էր «Ձոն Սանկտ Պետերբուրգին։ 1703-2013»։ Սիմպոզիումի շրջանակներում մրցութային հիմունքներով ստեղծվում են քաղաքային քանդակի ստեղծագործություններ` Սանկտ Պետերբուրգում դրանց հետագա տեղադրումով։ 2013 թվականի մարտի 4-ին ամփոփվեցին սիմպոզիումի առաջին փուլի արդյունքները։ Հայտարարվեցին 8 հաղթող նախագծերը։ Յուլյա Մուրադովայի «Սանկտ Պետերբուրգի որորները» քանդակը զբաղեցրել էր 3-րդ տեղը։ Որպես նյութ պետք է օգտագործվեին բրոնզը կամ արհեստական քարը։ Քանդակները պատրաստելու համար նախագծերը փոխանցվեցին Պուշկին քաղաքում գտնվող քարի մշակման գործարան։ Ենթադրվում էր, որ քանդակները կտեղադրվեն Նևա այգում։

Ի վերջո, մրցույթի հաղթող քանդակը տեղադրվեց Ֆիննական նրբանցքում, ևս 6 աշխատանքներ` Նևա այգում, իսկ «Պետերբուրգի որորները» քանդակը` Օբուխովյան պաշտպանության պողոտայի 195-րդ տան մոտ, Նևա գետի ափին, այն նավամատույցի մոտ, որտեղ նախկինում տեղակայված էր Գետային կայարանը։

2013 թվականի աշնանը քանդակն ապամոնտաժվեց։ Որպես պաշտոնական պատճառ նշվում էր Գետային կայարանի վարչակազմի խնդրանքը, որը ստացվել էր նավարկության ավարտի կապակցությամբ։ 2014 թվականի գարնանը քանդակը վերադարձվեց իր տեղը և այժմ համարվում է շրջանի տեսարժան վայրերից մեկը։ 
250px|մինի|ձախից|Քանդակին փակցված տեղեկատվական տախտակը

## Նկարագրություն
Քանդակը պատրաստել են Յուլյա Մուրադովան ու Տարասի Տրոշինը։ Այն պատկերում է երկու որորների, որոնք նստած են կողք կողքի և նայում են տարբեր ուղղություններով։ Քանդակի նյութը գրանիտ է, բարձրությունը պատվանդանի հետ 180 սմ է։ Յուլյա Մուրադովայի խոսքերով` որորները խորհրդանշում են Բալթյան քամին, սեր և ազատություն։

## Տես նաև
* Չիժիկ-Պիժիկի արձան

## Ծանոթագրություններ

Կատեգորիա:2013 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Սանկտ Պետերբուրգի հուշարձաններ
Արշավիր Ջիդարյան

**Արշավիր Սարգսի Ջիդարյան** (), հայ բանաստեղծ, արձակագիր, դրամատուրգ։ Վրացական ԽՍՀ և Աբխազիայի ԻՍՍՀ վաստակավոր ուսուցիչ։ ԽՍՀՄ գրողների միության անդամ 1934 թվականից։ ԽՄԿԿ անդամ 1938 թվականից։

## Կենսագրություն
Արշավիր Սարգսի Ջիդարյանը ծնվել է 1906 թվականի ապրիլի 5-ին, Զախարովկա գյուղում։ Նրա ծխախոտագործ ծնողներն Արևմտյան Հայաստանից եկել և Աբխազիայում հաստատվել էին 19-րդ դարի վերջում։ 1908 թվականին ընտանիքով փոխադրվել են Սուխումից 5 կիլոմետր հեռու գտնվող Կելասուրի գյուղը (հնում այդ վայրը կոչվել է Հայկական կիրճ, այժմ մտնում է Սուխում քաղաքի շրջագծի մեջ և կոչվում է Կանաչ փողոց)։ 1925 թվականին ավարտել է Երևանի Խաչատուր Աբովյանի անվան 2-րդ աստիճանի դպրոցը։ 1925-1926 թվականներին որպես վարիչ աշխատել է Սուխումի Լեչկոպի հայկական դպրոցում։ 1926 թվականին սովորել է Երևանի պետական համալսարանում։ 1928 թվականին ընդունվել և 1930 թվականին ավարտել է Լենինգրադի Գերցենի անվան մանկավարժական ինստիտուտը։ 1930-1931 թվականներին Սուխումի քաղսովետի գործկոմի ժողկրթության բաժնի վարիչն էր։ 1932-1939 թվականներին աշխատել է որպես Սուխումի հայկական մանկավարժական ուսումնարանի և համար 4 միջնակարգ դպրոցի տնօրեն։ 1941-1945 թվականներին ծառայել է խորհրդային բանակում, մասնակցել Հայրենական մեծ պատերազմին։ 1945-1954 թվականներին ապրել է Երևանում, աշխատել որպես լուսավորության նախարարության ավագ տեսուչ, դասախոս՝ տարբեր բուհերում։ 1954-1967 թվականներին եղել է Սուխումի համար 9 հայկական միջնակարգ դպրոցի տնօրենը։ Արշավիր Ջիդարյանը Աբխազիայում կազմակերպել է հայկական թատերական խմբեր։ 1954 թվականին կազմակերպել և ղեկավարել է «Համշեն» հայկական գրական միավորումը։ 1956-1960 թվականներին եղել է Աբխազիայի գերագույն խորհրդի պատգմավոր։ 1959 թվականին Աբխազիայի հայկական ժողովրդական թատրոնը բեմադրել է Ա. Ջիդարյանի «Կյանքի գնով» դրաման, իսկ տեղի հայկական դպրոցի դրամատիկական խումբը՝ «Վերջին իղձը» (1962): Հեղինակ է «Արևածագ» (1934), «Ծովի շունչը» (1959) բանաստեղծությունների և պիեսների ժողովածուների, «Ինչպես տեսել եմ» (1968), «Սրտի ջերմությունը» (աբխազերեն, 1977), «Ինչ պատահեց» (ռուսերեն, 1992) պատմվածքների, «Ինչ եմ ես փնտրում» (1996, ռուսերեն), «Հիացմունք ու թախիծ» (1999) բանաստեղծությունների ժողովածուների։

## Երկեր
* Արևածագ (բանաստեղծություններ), Սուխում, 1934, 26 էջ։
* Պապը (պոեմ), Սուխում, 1936, 26 էջ։
* Արևի հովանու տակ, Սուխում, 1941, 136 էջ։
* Ծովի շունչը, Սուխում, 1959, 142 էջ։
* Ինչպես տեսել եմ, Երևան, «Հայաստան», 1968, 255 էջ։
* «Սրտի ջերմությունը», 1977։
* Что случилось?, 1986. 
* «Ինչ պատահեց», 1992։
* Первый поцелуй, 1992. 
* «Ինչ եմ ես փնտրում», 1996
* «Հիացմունք ու թախիծ», 1999։

## Ծանոթագրություններ

Կատեգորիա:Հայ բանաստեղծներ
Կատեգորիա:Հայ արձակագիրներ
Կատեգորիա:Հայ դրամատուրգներ
Կատեգորիա:ԵՊՀ շրջանավարտներ
Կատեգորիա:ԽՍՀՄ գրողների միության անդամներ
Կատեգորիա:ԽՄԿԿ անդամներ
Կատեգորիա:Հայ մանկավարժներ
EM-14

**EM-14** (ԵՄ-14), ադրբեջանական արտադրության ինքնաձիգ նախատեսված ՆԱՏՈ-յի 5,56×45 մմ փամփուշտների համար։ Ստեղծել է Էմին Ահմեդովը 2014 թվականին։ Մասսայական արտադրության է դրվել 2016 թվականից։

## Կառուցվածք
ЕМ-14 ինքնաձիգի կառուցվածքը հիմնված է Կալաշնիկ ինքնաձիգի կառուցվածքի վրա։ EM-14 զինատեսակը կարող է խոցել թիրախը մինչև 1000 մետր հեռավորության վրա։ Կրակի արագությունը հասնում է մինչև 660 կրակոց 1 րոպեում։ Ինքնաձիգը հագեցած է ծալովի կոթով, որի երկարությունը հնարավոր է հարմարեցնել։

## Արտադրություն
EM-14 ինքնաձիգի մասսայական արտադրությունը սկսվել է 2016 թվականին։ Ըստ Ադրբեջանի Հանրապետության ռազմական արդյունաբերության նախարար Յավեր Ջամալովի՝ ինքնաձիգ հրացանն արտադրվում է արտահանման համար, սակայն, ըստ անհրաժեշտության, կսկսեն զինատեսակի խմբաքանակներ մատակարարել Ադրբեջանի ռազմականացված միավորումներին։

## Ծանոթագրություններ

Կատեգորիա:Ադրբեջանի զինատեսակներ
Բելյաև

**Բելյաև** (, , իգ․ **Բելյաևա**), ռուսական ազգանուն։

## Ազգանունը կրողներ
### Բելյաև
* **[[Ալեքսանդր Բելյաև (այլ կիրառումներ)|Ալեքսանդր Բելյաև]]**
** Ալեքսանդր Բելյաև (1852-1919), աստվածաբան։
** Ալեքսանդր Ռոմանովիչ Բելյաև (1884-1942), գրող։
* Դենիս Ալեքսանդրովիչ Բելյաև (ծնվ․ 1977), բասկետբոլիստ։
* Դմիտրի Վասիլևիչ Բելյաև (1921-2007), գեղանկարիչ։
* **[[Իգոր Բելյաև (այլ կիրառումներ)|Իգոր Բելյաև]]**
** Իգոր Ալեքսեևիչ Բելյաև (ծնվ․ 1967), դիվանագետ։
** Իգոր Նիկոլայի Բելյաև (1908-1985), բասկետբոլիստ, մարզիչ, դատավոր։
* Յուրի Ա․ Բելյաև (20-րդ դար), աստղագետ։
* **[[Սերգեյ Բելյաև (այլ կիրառումներ)|Սերգեյ Բելյաև]]**
** Սերգեյ Իվանովիչ Բելյաև (1905-1982), բասկետբոլիստ։
** Սերգեյ Վլադիմիրովիչ Բելյաև (ծնվ․ 1953), դիվանագետ։

### Բելյաևա
* Գալինա Վիկտորովնա Բելյաևա (ծնվ․ 1961), դերասանուհի։
* Լիլյա Իվանովնա Բելյաևա (*[[Պրինցևա]]*, 1934-2018), գրող։

## Գրական հերոսներ
* *Իգոր Բելյաև*, Զորի Բալայանի «Երկու կրակի մեջ» գրքի հերոսներից։

## Ծանոթագրություններ

Կատեգորիա:Ռուսական ազգանուններ
Կատեգորիա:Ազգանուններ այբբենական կարգով
Տաթև համայնք

**Տաթև**, համայնք Սյունիքի մարզում։ Ներառում է Տաթև, Շինուհայր, Հարժիս, Խոտ, Հալիձոր, Սվարանց, Տանձատափ և Քաշունի գյուղերը։ Համայնքը ստեղծվել է 2015 թվականի նոյեմբերի 24-ին ՀՀ Ազգային Ժողովում համայնքների խոշորացման օրինագծով։ Կենտրոնը Շինուհայր գյուղն է։

## Տեղական ինքնակառավարում
Համայնքի տեղական ինքնակառավարման առաջին ընտրությունները կայացել են 2016 թվականի փետրվարի 14-ին։

Համայնքի ավագանու երկրորդ ընտրություններն անց են կացվել համամասնական կարգով 2021 թ. հոկտեմբերի 17-ին։ Ընտրություններին մասնակցել են Ապրելու երկիր կուսակցությունը, Շանթ դաշինք ազգայնական կուսակցությունը և Քաղաքացիական պայմանագիր կուսակցությունը։ Արդյունքում Ապրելու երկիր կուսակցությունը ստացել է ավագանու 2 մանդատ, Շանթ դաշինք կուսակցությունը` 6 մանդատ, իսկ Քաղաքացիական պայմանագիր կուսակցությունը` 7 մանդատ։ Նոյեմբերի 15-ին կայացած ավագանու անդրանիկ նիստին համայնքի ղեկավար է ընտրվել Սամվել Լալայանը Շանթ դաշինք կուսակցությունից։

## Բնակչություն
Տաթև համայնքը ստեղծվել է Տաթև, Շինուհայր, Հարժիս, Խոտ, Հալիձոր, Սվարանց, Տանձատափ և Քաշունի գյուղերի միավորումից։ Համայնքի բնակչությունը կազմում է 6107 մարդ։ Բնակչությամբ ամենամեծը Շինուհայր գյուղն է (2598 մարդ), ամենափոքրը՝ Քաշունին (15 մարդ)։

## Ծանոթագրություններ

## Արտաքին հղումներ
*  Տաթև - Համայնքի ղեկավար և ավագանի - Համայնքներ - Սյունիքի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ 

Կատեգորիա:Սյունիքի մարզի բնակավայրեր
Կատեգորիա:Տաթև համայնք
Երայ Ալվարես

**Երայ Ալվարես** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկ Բիլբաոյի կազմում։ Խաղում է կենտրոնական պաշտպանի դիրքում։

## Ակումբային կարիերա
### Ատլետիկ Բիլբաո
Երայը Ատլետիկ Բիլբաոյի ակադեմիայի սան է։ Մինչև 2016-17 մրցաշրջանը նա հանդես եկավ ցածր դիվիզիոններում խաղացող Բասկոնիայի և Ատլետիկ Բիլբաո B-ի կազմում։ Իր պրոֆեսիոնալ դեբյուտը նշեց 2016 թվականի սեպտեմբերի 15-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի խմբային փուլի Սասուոլոյի դեմ խաղում։ Առաջին հանդիպումը Լա Լիգայում անցկացրեց սեպտեմբերի 18-ին՝ փոխարինման մտնելով Վալենսիայի դեմ խաղում։ Դեկտեմբերի 23-ին Ատլետիկը հայտարարեց, որ Երայի մոտ հայտնաբերվել է ամորձու քաղցկեղ, և որ նա պետք է վիրահատվի 1 շաբաթ անց։ Իսպանացին խաղադաշտ վերադարձավ ընդամենը 46 օր անց՝ 2017 թվականի փետրվարի 4-ին անցկացնելով Բարսելոնայի դեմ ամբողջ հանդիպումը։ Փետրվարի 9-ին նա երկարաձգեց իր պայմանագիրը Բիլբաոյի հետ մինչև 2022 թվականը։ Իր առաջին մրցաշրջանում Երայը անցկացրեց 35 հանդիպում՝ դառնալով 3 գոլային փոխանցման հեղինակ։

2017 թվականի հունիսի 12-ին Երայի մոտ հայտնաբերվեցին քաղցկեղի հետ կապված որոշ անկանոնություններ, ինչի պատճառով նա ստիպված եղավ քիմիաբուժություն անցնել։ 1 ամիս նա վերադարձավ ակումբի մարզական կենտրոն, որտեղ նրա թիմակիցները, որպես համերաշխության ժեստ, դիմավորեցին նրան սափրված գլուխներով։ Իր վերջին հանդիպումից 259 օր անց, Երայը խաղադաշտ վերադարձավ 2018 թվականի փետրվարի 4-ին՝ Ժիրոնայի դեմ խաղում՝ նախորդ վերադարձից ուղիղ 1 տարի անց։ Տարօրինակ զուգադիպությամբ այդ օրը ամբողջ աշխարհում համարվում է Քաղցկեղի դեմ պայքարի համաշխարհային օրը։ 2017-18 մրցաշրջանում Երայը անցկացրեց 12 հանդիպում։

2018-19 մրցաշրջանում Երայը վերականգնեց իր դիրքը Ատլետիկի հիմնական կազմում։

## Միջազգային կարիերա
Երայը ներկայացրել է Իսպանիան մինչև 21 տարեկանների երիտասարդական հավաքականում։ 2017 թվականին նա Մ21 հավաքականի կազմում պետք է մասնակցեր Եվրոպայի առաջնությանը, սակայն դուրս եկավ կազմից առողջական խնդիրների պատճառով։

Իսպանիայի ազգային հավաքական Երայը առաջին անգամ հրավիրվեց 2017 թվականի մայիսի 22-ին՝ Կոլումբիայի դեմ խաղի համար, սակայն այս խաղում խաղադաշտ դուրս չեկավ։ 2018 թվականի հունիսին նա կրկին հրավիրվեց ազգային հավաքական՝ Շվեյցարիայի դեմ ընկերական խաղի համար, սակայն նորից չմասնակցեց այս հանդիպմանը։

## Կարիերայի վիճակագրություն
### Ակումբային վիճակագրություն
*2019 թվականի փետրվարի 15-ի դրությամբ*

## Ծանոթագրություններ

## Արտաքին հղումներ
* Երայի պաշտոնական Թվիթերի էջը
* Երայի պաշտոնական Ինստագրամի էջը
* Երայը transfermarkt-ում
* Երայը soccerbase.com-ում
* Երայը WhoScored.com կայքում
* Երայը Ատլետիկ Բիլբաոյի պաշտոնական կայքում
* Երայը Լա Լիգայի պաշտոնական կայքում
* Երայը ՈՒԵՖԱ-ի պաշտոնական կայքում

Կատեգորիա:Աթլետիկ Բիլբաոյի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Բասկոնիայի ֆուտբոլիստներ
Ախուրյան համայնք

**Ախուրյան***,* համայնք Շիրակի մարզում։ Ներառում է  Այգաբաց  , Արևիկ , Բասեն, Կամո, Կառնուտ, Հովիտ, Ախուրյան  և Ջրառատ    գյուղերը։ Համայնքը ստեղծվել է 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Ախուրյան գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։

## Բնակչություն
Ախուրյան համայնքը ստեղծվել է Այգաբաց, Արևիկ, Բասեն, Կամո, Կառնուտ, Հովիտ, Ախուրյան  և Ջրառատ  համայնքների միավորումից։ Համայնքի բնակչությունը կազմում է 17438

մարդ։

## Տնտեսություն

## Ծանոթագրություններ

## Արտաքին հղումներ
*  Ախուրյան - Համայնքի ղեկավար և ավագանի - Համայնքներ -Շիրակի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ
Աշոցք համայնք

«**Աշոցք**»*,* համայնք Շիրակի մարզում։ Ներառում է  Աշոցք, Բավրա, Զույգաղբյուր, Թավշուտ, Կարմրավան, Կրասար, Ղազանչի Մեծ Սեպասար Սարագյուղ Սիզավետ  և Փոքր Սեպասար    գյուղերը։ Համայնքը ստեղծվել է 2016 թվականի սեպտեմբերի 18-ին ՀՀ Ազգային Ժողովում համայնքների խոշորացման օրինագծով։ Կենտրոնը Աշոցք գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2016 թվականի հոկտեմբերի 2-ին։

## Բնակչություն
Աշոցք համայնքը ստեղծվել է Աշոցք, Բավրա, Զույգաղբյուր, Թավշուտ, Կարմրավան, Կրասար, Ղազանչի Մեծ Սեպասար Սարագյուղ Սիզավետ  և Փոքր Սեպասարհամայնքների միավորումից։ Համայնքի բնակչությունը կազմում է 7655 մարդ։

## Ծանոթագրություններ

## Արտաքին հղումներ
*  Աշոցք - Համայնքի ղեկավար և ավագանի - Համայնքներ -Շիրակի մարզպետարան 
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ 

Կատեգորիա:Շիրակի մարզի համայնքներ
Արփի (համայնք)

**Արփի**, նախկին համայնք Շիրակի մարզում։ Ներառում էր Ալվար, Աղվորիկ, Արդենիս, Գառնառիճ, Զարիշատ, Դարիկ, Ծաղկուտ, Շաղիկ, Արավետ, Եղնաջուր, Երիզակ, Զորակերտ Բերդաշեն և Լորասար գյուղերը։ Համայնքը ստեղծվել է 2016 թվականի հունիսի 17-ին ՀՀ Ազգային Ժողովում համայնքների խոշորացման օրինագծով։ Կենտրոնը Բերդաշեն գյուղն էր։ Համայնքի տեղական ինքնակառավարման մարմինների առաջին ընտրությունները կայացել էին 2016 թվականի հոկտեմբերի 2-ին։ Այժմ մտնում է Ամասիա համայնքի մեջ։

## Բնակչություն
Արփի համայնքը ստեղծվել է է  Ալվար, Աղվորիկ, Արդենիս, Գառնառիճ, Զարիշատ, Դարիկ, Ծաղկուտ, Շաղիկ, Արավետ, Եղնաջուր, Երիզակ, Զորակերտ Բերդաշեն  և Լորասար  համայնքների միավորումից։ Համայնքի բնակչությունը կազմում է 1811 մարդ։

## Տնտեսություն

## Ծանոթագրություններ

## Արտաքին հղումներ
*  Արփի - Համայնքի ղեկավար և ավագանի - Համայնքներ -Շիրակի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ
Մարմաշեն (համայնք)

**Մարմաշեն**, լուծարված համայնք Շիրակի մարզում։ Ներառում էր Մայիսյան, Կապս, Հովունի, Ջաջուռավան, Լեռնուտ, Փոքրաշեն,  Մեծ Սարիար, Հացիկ, Կարմրաքրար, Վահրամաբերդ, Մարմաշեն, Ջաջուռ, Քեթի, Կրաշեն և Շիրակ  գյուղերը։ Համայնքը ստեղծվել էր 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Մայիսյան գյուղն էր։ Համայնքի տեղական ինքնակառավարման առաջին ընտրությունները կայացել էին 2017 թվականի նոյեմբերի 5-ին։ Այժմ մտնում է Ախուրյան համայնքի մեջ։

## Բնակչություն
Մարմաշեն համայնքը ստեղծվել է է  Մայիսյան, Կապս, Հովունի, Ջաջուռավան, Լեռնուտ, Փոքրաշեն,  Մեծ Սարիար, Հացիկ, Կարմրաքրար, Վահրամաբերդ, Մարմաշեն, Ջաջուռ, Քեթի, Կրաշեն և Շիրակ  գյուղերի միավորումից։ Համայնքի բնակչությունը կազմում է 10,952 մարդ։

## Արտաքին հղումներ
*  Մարմաշեն - Համայնքի ղեկավար և ավագանի - Համայնքներ - Շիրակի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ 

## Ծանոթագրություններ
Սարապատ (համայնք)

**Սարապատ**, նախկին խոշորացված համայնք Շիրակի մարզում։ Ներառում էր Մուսայելյան, Հարթաշեն,  Ցողամարգ, Սալուտ, Բաշգյուղ, Սարապատ, Ձորաշեն, Թորոսգյուղ, Լեռնագյուղ, Վարդաղբյուր, Փոքր Սարիար, Կաքավասար, Հողմիկ, Գոգհովիտ, և Արփենի գյուղերը։ Համայնքը ստեղծվել էր 2016 թվականի հունիսի 17-ին ՀՀ Ազգային Ժողովում համայնքների խոշորացման օրինագծով։ Կենտրոնը Թորոսգյուղն էր։ Համայնքի տեղական ինքնակառավարման մարմինների առաջին ընտրությունները կայացել էին 2016 թվականի հոկտեմբերի 2-ին։ Այժմ համայնքը մտնում է Աշոցք համայնքի կազմի մեջ։

## Բնակչություն
Սարապատ համայնքը ստեղծվել է Մուսայելյան, Հարթաշեն,  Ցողամարգ, Սալուտ, Բաշգյուղ, Սարապատ,  Ձորաշեն, Թորոսգյուղ, Լեռնագյուղ, Վարդաղբյուր, Փոքր Սարիար, Կաքավասար, Հողմիկ, Գոգհովիտ, և Արփենի  գյուղերի միավորումից։ Համայնքի բնակչությունը կազմում է 3695 մարդ։

## Տնտեսություն

## Աշխարհագրական նկարագիր
Սարապատ խոշորացված համայնքը գտնվում է Շիրակի սարահարթի կենտրոնական մասից դեպի հյուսիս-արևելք, արևելքում սահմանակից է Լոռու մարզին արևմուտքում Ամասիայի տարածաշրջանին։ Լեռնագրական դիրքը՝ հիմնականում նախալեռնային է, արևելքում է հարավում ՝ լեռնային, ծովի մակերևույթից բարձրությունը 1800-2200մ.: Տարածքը հիմնականում իրենից ներկայացնում է ալիքային սարահարթ և Շիրակի ու Բազումի լեռնազանգվածների կազմի մեջ մտնող սարավանդներ։ Տարածքի արևելյան սահմանը եզրափակվում է Ցողասարի լեռներով, որոնք Բազումի լեռների արևմտյան ճյուղավորումներից են, իսկ հարավում Շիրակի լեռներով։

## Արտաքին հղումներ
* Սարապատ համայնքի պաշտանական կայքէջ
*Սարապատ - Համայնքի ղեկավար և ավագանի - Համայնքներ - Շիրակի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ 

## Ծանոթագրություններ
Խուլերի միջազգային օր

մինի|Ժեստերի լեզվի երկու թարգմանիչներ, ովքեր աշխատում են խմբում
**Խուլերի միջազգային օր** (), միջազգային օր, հիմնված 1951 թվականին՝ Խուլերի համաշխարհային ֆեդերացիայի ()  ստեղծման պատվին։

Ամեն տարի, սեպտեմբերի վերջին ամբողջ շաբաթվա ընթացքում աշխարհում նշում են **Խուլերի միջազգային շաբաթը,** որը սեպտեմբերի վերջին կիրակի օրը ավարտվում է Խուլերի միջազգային օրով։

## Պատմություն
Խուլերի խմբակցության պատմությունը վկայում է, որ շատ երկրներում խուլերի սոցիումի կայացման և  զարգացման սկիզբը  իրականանում էր տարբեր հանդիպումների և խուլերի դպրոցի շրջանավարտների շնորհիվ։

Առավել վառ օրինակ է ծառայել Ֆրանսիայի խուլերի ներդրումը, որոնց լեզուն զարգացրել է վանահայր դե Լ'Էպեն, խուլերի ստեղծած պարզ լեզուն վերածելով հարուստ լեզվի, որը բազմաթիվ այլ լեզուներ  ծնել։ Նա միմիկական մեթոդի հիմնադիրն էր, ժեստերի լեզվի մեծ կողմնակիցը։

19-րդ դարի սկզբին, Խուլերի փարիզյան դպրոցի շրջանավարտները սկսել են տոնել Շառլ-Միշել դե Լ'Էպեի ծննդյան օրը։ Նրա պատվին կազմակերպվող խնջույքներն ու տոնակատարությունները ավանդույթ դարձան։

1912 թվականին մեշ շուքով տոնել են նրա 200 ամյակը։

## Ծանոթագրություններ

Կատեգորիա:Միջազգային օրեր
Կատեգորիա:Ականջի հիվանդություններ
Կատեգորիա:Տոներ այբբենական կարգով
Կատեգորիա:Հաշմանդամություն
Հովհաննես Հովհաննիսյան (քաղաքական գործիչ)

**Հովհաննես Վահագնի Հովհաննիսյան** (), Երևանի պետական համալսարանի ռեկտոր, աստվածաբան, պատմական գիտությունների դոկտոր, դոցենտ։

## Կենսագրություն
Հովհաննես Հովհաննիսյանը ծնվել է 1980 թվականի մարտի 5-ին քաղաք Երևանում։Մինչև 1996 թվականը սովորել, ապա ավարտել է Երևանի թիվ 149 օտար լեզուների վարժարանը, իսկ 2000 թվականին ավարտել է Երևանի պետական համալսարանի աստվածաբանության ֆակուլտետը։ 2002 թվականին խորացրել է իր գիտելիքները աստվածաբանության մեջ և ավարտել նույն ֆակուլտետի մագիստրատուրան։ Զուգահեռ սովորել է նաև Հայաստանի պետական կառավարման դպրոցում և ստացել պետական ծառայողի որակավարում։ 2007 թվականին ավարտել է ԵՊՀ կրոնի պատմության և տեսության ամբիոնի ասպիրանտուրան՝ ստանալով պատմական գիտությունների թեկնածուի և դոցենտի որակավարում։

2003 թվականից ԵՊՀ կրոնի պատմության և տեսության ամբիոնի դասախոս։ Դասավանդել է Վ. Բրյուսովի պետական լեզվաբանական և Մ. Հերացու անվան պետական բժշկական համալսարաններում, իսկ 2006-2008 թվականներին՝ Գավառի պետական համալսարանում, 2014 թվականին` Հայաստանի ամերիկյան համալսարանում։ 2014 թվականին հիմնադրել է Հանրային քաղաքականության ինստիտուտի հետազոտական կենտրոնը։

2018 թվականի մայիսի 21-ից մինչև 2019 թվականի փետրվարի 14-ը աշխատել է որպես Հայաստանի կրթության և գիտության փոխնախարար։

2021 թվականին նշանակվել է ԵՊՀ ռեկտորի ժամանակավոր պաշտոնակատար։ Նույն թվականի դեկտեմբերի 17-ին ընտրվել է ԵՊՀ ռեկտոր։

Անդամակցում է  գիտական մի շարք կազմակերպությունների։

## Քաղաքական գործունեություն
2018 թվականի դեկտեմբերի 9-ին «Իմ քայլը» կուսակցությունների դաշինքի համապետական ընտրական ցուցակի կազմում ընտրվել է Հայաստանի Ազգային ժողովի պատգամավոր։

## Գիտական գործունեություն
Մեկ մենագրության և միջազգային հեղինակավոր ամսագրերում հրատարակված քառասունից ավելի գիտական հրապարակումների հեղինակ։

## Մասնագիտական վերապատրաստումներ
Հունվար - Օգոստոս, 2005 թ․ Կրոնագիտության ամբիոն, Կալիֆորնիայի համալսարան, Սանտա-Բարբարա, Հավաստագիր 2005 թ. Կրոնական բազմախոհությունը ԱՄՆ ինստիտուտի ուսուցման վերաբերյալ

Հունվար - Մայիս, 2008 թ․ Երիտասարդ դասախոսների վերապատրաստման ծրագիր (JFDP), Վանդերբիլթի համալսարան, Նաշվիլ, Թենեսի

Հունվար 2010 թ.- դեկտեմբեր 2011 թ. ՀՀ ԱԳՆ դիվանագիտական ակադեմիա

Հունիս - Հուլիս, 2010 թ. Քեմբրիջի հյուընկալության ծրագիր, հետազոտող, Քեմբրիջի համալսարանի Հիսուսի քոլեջ, Մեծ Բրիտանիա

Նոյեմբեր 2010 թ. - Հունվար 2011 թ. Գերմանական ակադեմիական աջակցության հետդոկտորական ծրագիր, Տյուբինգենի համալսարան, Գերմանիա

Հունվար 2010 թ. - Դեկտեմբեր 2011 թ. ՀՀ արտաքյին գործերի նախարարության դիվանագիտական դպրոց

Հունիս - հուլիս, 2012 թ. ԱՄՆ Յեյլի համալսարանի աստվածաբանության դպրոցի այցելու հետազոտող

Փետրվար - մայիս, 2013 թ. ԱՄՆ Յեյլի համալսարանի աստվածաբանության դպրոցի այցելու հետազոտող

Մայիս - հուլիս, 2014 թ. Կրոնական և էթնիկ բազմազանության ուսումնասիրության Մաքս Պլանկի ինստիտուտ, Գոտինգեն, Գերմանիա

## Ծանոթագրություններ

Կատեգորիա:Երևանի պետական համալսարանի ռեկտորներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ կրթության և գիտության փոխնախարարներ
Կատեգորիա:Քաղաքացիական պայմանագիր կուսակցության անդամներ
Կատեգորիա:Հայ աստվածաբաններ
Կատեգորիա:Պատմական գիտությունների դոկտորներ
Կատեգորիա:ԵՊՀ շրջանավարտներ
Կատեգորիա:ԵՊՀ դասախոսներ
Յոկաիտի

, քաղաք Ճապոնիայում՝ Միե պրեֆեկտուրայում։

2015 թվականի օգոստոսի տվյալների համաձայն՝ քաղաքի բնակչությունը կազմում է 306 107 մարդ, իսկ բնակչության խտությունը՝ 1480 մարդ/կմ2։

Քաղաքը զբաղեցնում է 206,44 կմ2 տարածք։

## Աշխարհագրություն
Յոկաիտին տեղակայված է Միե պրեֆեկտուրայի հյուսիսում։ Արևելքում սահամանակցում է Խաղաղ օվկիանոսի մաս կազմող Իսե ծովածոցի հետ, իսկ հյուսիսարևմուտքում՝ Սիգա պրեֆեկտուրայի։

### Հարևան քաղաքներ
*Միե պրեֆեկտուրա
** Կուվանա
** Սուզուկա
** Ինաբե
** Կոմոնո
** Ասահի
** Կավագոե
** Տոյն
*Սիգա պրեֆեկտուրա
** Կյոկա

## Կլիմա
Յոկաիտիում կլիման մերձարևադարձային մուսսոնային է։ Բնութագրվում է շոգ ամառներով և զով ձմեռներով։ Տեղումները նկատվում են ողջ տարվա ընթացքում, սակայն գերակշռում են ամռանը։





## Տնտեսություն
Յոկոիտին արդյունաբերական քաղաք է։ Այստեղ արտադրվում են մեքենաներ, ցեմենտ և այնպիսի համակարգչային մասեր, ինչպիսիք են ֆլեշ-հիշողության քարտերը, որոնք արտադրում է Տոշիբա ընկերությունը։ Զարգացած է նաև քիմիական, տեքստիլ և թեյի արտադրությունը։

## Քույր քաղաքներ
*  Լոնգ Բիչ, Ամերիկայի Միացյալ Նահանգներ, 1963 թվականի օգոստոսի 7-ից
*  Տյանցզին, Չինաստան, 1980 թվականի օգոստոսի 28-ից

## Ծանոթագրություններ

## Արտաքին հղումներ
* 
* Yokkaichi Information, Movie, and Community Portal  TranslatablePage
* Hiroshige prints of the Tokaido - Station 44 Yokkaichi 

Կատեգորիա:1897 թվականին հիմնադրված բնակավայրեր
Կատեգորիա:Ճապոնիայի բնակավայրեր
Կատեգորիա:Ճապոնիայի հատուկ քաղաքներ
Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի քաղաքներ
Ալագյազ համայնք

**Ալագյազ**, համայնք Արագածոտնի մարզում։ Ներառում է Ալագյազ, Ավշեն, Կանիաշիր, Ճարճակիս, Միջնատուն, Միրաք, Շենկանի, Ջամշլու, Ռյա Թազա, Սադունց, և Սիփան գյուղերը։ Համայնքը ստեղծվել է 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Ալագյազ գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։

Գտնվում է Արագած լեռան ստորոտում, ծովի մակերևույթից 2025-2150մ բարձրության վրա, հեռավորությունը մայրաքաղաքից՝ 70կմ, մարզկենտրոնից` 48կմ։

## Բնակչություն
Ալագյազ համայնքը ստեղծվել է է Ալագյազ, Ավշեն, Կանիաշիր, Ճարճակիս, Միջնատուն, Միրաք, Շենկանի, Ջամշլու, Ռյա Թազա, Սադունց, Սիփան համայնքների միավորումից։ Համայնքի բնակչությունը կազմում է 3290 մարդ։ Համայնքը բնակեցված է հայերով, քրդերով և եզդիներով։

## Կառավարում
Համաձայն Հայաստանի տեղական ինքնակառավարման օրենսգրքի՝ համայնքի բնակչությունը ընտրում է ավագանի, որը նշանակում է համայնքի ղեկավարին՝ համայնքապետին։ Արագածոտնի մարզի Ալագյազ համայնքի ավագանին բաղկացած է 9 անդամներից, որոնցից 6-ը անկուսակցական են, իսկ 3-ը՝ «Քաղաքացիական պայմանագիր» կուսակցությունից։ Համայնքի ղեկավարը Ջասմ Մախմուդովն է։

## Ծանոթագրություններ

## Արտաքին հղումներ
* Ալագյազ - Համայնքի ղեկավար և ավագանի - Համայնքներ - Արագածոտնի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ
Սանկտ Պետերբուրգի ծովային դարպաս

**«Սանկտ Պետերբուրգի ծովային դարպաս»** (), ճարտարապետական և քանդակագործական հորինվածքի չեղարկված նախագիծ Ֆիննական ծոցի Նևայի ծովախորշում՝ Կրոնշտադտի (Սանկտ Պետերբուրգ, Ռուսաստան) մոտ։ Գերիշխողը պետք է դառնար Անդրեաս առաքյալի 65-մետրանոց քանդակը։

## Դիրք
Որպես հուշարձանի տեղադրման վայր դիտարկվել է երկու տարբերակ՝ «Պավել Առաջին» ամրոցը և Ծովային ջրանցքի հարևանությամբ գտնվող արհեստական կղզին։

## Նկարագրություն
Հուշարձանի նախատեսվող բարձրությունը 65 մետր էր, իսկ այն բլրի բարձրությունը, որի վրա պետք է կանգնած լիներ հուշարձանը՝ 50-55 մետր, այսինքն՝ շինության ընդհանուր բարձրությունը պետք է գերազանցեր 100 մետրը։ Ճարտարապետաքանդակագործական հորինվածքի հեղինակներն էին քանդակագործ Ալբերտ Չարկինը, ճարտարապետներ Ալեքսանդր Սայկովը և Վադիմ Մեդնիկովը։ Հուշարձանը պետք է պատկերեր Անդրեաս առաքյալին՝ դեպի երկինք բարձրացրած ձեռքերով, որը պետք է կանգնած լիներ բրգաձև պատվանդանի վրա։ Շինության ներսում նախատեսվում էր տեղակայել Ռուսաստանի ռազմածովային նավատորմի թանգարանը։

## Շինարարության պատմություն
* 2009 թվականի հունիսի 26-ին ճարտարապետաքանդակագործական հորինվածքի հայեցակարգը հաստատվեց Սանկտ Պետերբուրգի քաղաքաշինական խորհրդի կողմից։ 
* 2015 թվականին հորինվածքի կառուցման գաղափարից հրաժարվեցին, քանի որ ծրագիրը հակասում էր պահպանական օրենսդրությանը. Անդրեաս առաքյալի գրեթե 70-մետրանոց արձանը կարող էր լրջորեն խաթարել Կրոնշտադտի պատմական համայնապատկերը։

## Ծանոթագրություններ

Կատեգորիա:Սանկտ Պետերբուրգի հուշարձաններ
Կատեգորիա:Հուշարձաններ այբբենական կարգով
Կատեգորիա:Ֆիննական ծոց
Լյուքս ձայն

**«Լյուքս ձայն»** (), ռեժիսոր և սցենարիստ Բրեդի Կորբեթի ֆիլմը։ Պրեմիերան կայացել է 2018 թվականի սեպտեմբերի 4-ին Վենետիկի 75-րդ կինոփառատոնի ժամանակ։

## Սյուժե
1999 թվականին Սելեստա և Էլեոնորա քույրերը ողբերգություն են ապրում, երբ իրենց դպրոցի աշակերտներից մեկը կազմակերպում է զանգվածային սպանություն։ Քույրերն իրենց ապրումների հիման վրա երգ են գրում, որը նրանց ճանաչում է բերում։ Սելեստան դառնում է երգչուհի ավագ քրոջ՝ Էլեոնորայի ղեկավարությամբ։ 2017 թվականին Սելեստան, արդեն լինելով դպրոցական Ալբերտինայի մայրը, կարիերայում խնդիրներ է ունենում սկանդալների պատճառով։

## Դերերում
* Նատալի Փորտման - Սելեստա
* Ռեֆի Քեսիդի - երիտասարդ Սելեստան և Ալբերտինա
* Ջուդ Լոու - մենեջեր
* Սթեյսի Մարտին - Էլեոնորա
* Ջենիֆեր Էլ - Ջոսի 
* Քրիստոֆեր Էբոթ
* Ուիլեմ Դեֆո
* Մարիա Դիզիա
* Մեթ Սերվիտո
* Մեգ Գիբսոն - Սելեստայի մայր

## Քննադատություն
Ֆիլմն արժանացել է քննադատների դրական արձագանին։ «Rotten Tomatoes» կայքում ֆիլմի վարկանիշը 66 % է՝ հիմնված 10 հնարավորից 6․8 միջին գնահատականով 103 գրախոսության վրա։ «Metacritic» կայքում ֆիլմը 28 գրախոսության հիման վրա 100 միավորից ստացել է 72, որը համապատասխանում է «հիմնականում դրական գնահատական»-ին։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան ֆիլմեր ըստ ժանրի
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր ահաբեկչության մասին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում 2017 թվականին
Կատեգորիա:Ֆիլմեր, որոնց գործողությունները տեղի են ունենում 2001 թվականին
Կատեգորիա:Ֆիլմեր, որոնց գործողությունները տեղի են ունենում 2000 թվականին
Կատեգորիա:Ֆիլմեր, որոնց գործողությունները տեղի են ունենում 1999 թվականին
Ապարան համայնք

**Ապարան**, համայնք Արագածոտնի մարզում։ Ներառում է Ապարան քաղաքը, Արագած, Երնջատափ, Կայք, Շենավան, Վարդենիս, Արայի, Արալանջ, Թթուջուր, Հարթավան, Շողակն, Վարդենուտ, Ափնագյուղ և Սարալանջ գյուղերը։ Համայնքը ստեղծվել է 2017 թվականի հունիսի 9-ին Հայաստանի Ազգային ժողովում համայնքների խոշորացման օրինագծով։ Կենտրոնը Ապարան քաղաքն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։

## Աշխարհագրություն
Համայնքը գտնվում է Երևան-Սպիտակ ավտոմայրուղու վրա, Երևան քաղաքից հեռավորությունը կազմում է 42 կիլոմետր, իսկ մարզկենտրոնից 32 կիլոմետր դեպի հյուսիս։ Ապարան համայնքը գտնվում է Արագած լեռնազանգվածի արևելյան լանջին։ Ծովի մակարդակից բարձրությունը կազմում է 1880 մետր։ Կլիման բարեխառն լեռնային է։ Ձմեռները տևական են՝ ցուրտ, հաստատուն ձնածածկույթով։ Ամառները տաք են՝ համեմատաբար խոնավ։ Մթնոլորտային տարեկան տեղումների քանակը կազմում է 450-600 միլիմետր։ Բնական լանդշաֆտները սևահողային տափաստաններ են։

## Բնակչություն և տնտեսություն
Ապարան համայնքը ստեղծվել է Ապարան, Արագած, Երնջատափ, Կայք, Շենավան, Վարդենիս, Արայի, Արալանջ, Թթուջուր, Հարթավան, Շողակն, Վարդենուտ, Ափնագյուղ, Լուսագյուղ, Ձորագլուխ, Չքնաղ, Քուչակ, Եղիպատրուշ, Ծաղկաշեն, Նիգավան, Ջրամբար և Սարալանջ համայնքների միավորումից։ Համայնքի բնակչությունը կազմում է 21,112 մարդ՝ առ 2019 թվականի։

Տնտեսության մեջ կարևոր տեղ է զբաղեցնում արդյունաբերությունը։ Ապարանում կան մի շարք ձեռնարկություններ։ Այստեղ զարգացած է նաև սննդի արդյունաբերությունը, գործում է կաթնամթերքի վերամշակման և պանրի արտադրության գործարան։

Համայնքի հողերը հիմնականում օգտագործվում են որպես վարելահողեր, խոտհարքեր և արոտավայրեր։ Սեփականաշնորհված է համայնքի մակերեսի մոտ 35 տոկոսը։ Համայնքում նաև զբաղվում են հացահատիկային, կերային, բանջարաբոստանային կուլտուրաների մշակությամբ։ Կան նաև բազմամյա տնկարկներ, սակայն դրանք մեծ մակերես չեն զբաղեցնում։ Ապարանում զբաղվում են նաև անասնապահությամբ։ Զարգացած է կաթնամսատու ուղղությունը, հումքը վերամշակվում է տեղի պանրի գործարանում։

## Կառավարում
ձախից|մինի|
Համաձայն Հայաստանի տեղական ինքնակառավարման օրենսգրքի՝ համայնքի բնակչությունը ընտրում է ավագանի, որը նշանակում է համայնքի ղեկավարին՝ համայնքապետին։ Արագածոտնի մարզի Ապարան համայնքի ավագանին բաղկացած է 21 անդամներից, որոնցից 14-ը «Կարեն Եղիազարյան» դաշինքից, իսկ 7-ը՝ «Քաղաքացիական պայմանագիր» կուսակցությունից։ Համայնքի ղեկավարը «Կարեն Եղիազարյան» դաշինքի ղեկավար Կարեն Եղիազարյանն է։

## Ծանոթագրություններ

## Արտաքին հղումներ
* Ապարան - Համայնքի ղեկավար և ավագանի - Համայնքներ - Արագածոտնի մարզպետարան
* ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ
Հռիփսիմե Գրիգորյան

**Հռիփսիմե Գրիգորյան** , Հայաստանի Ազգային ժողովի 7-րդ գումարման պատգամավոր, միջազգայնագետ, քաղաքագետ։ ՀՀ ԱԺ տնտեսական հարցերի մշտական հանձնաժողովի անդամ։

## Կենսագրություն
Հռիփսիմե Գրիգորյանը ծնվել է 1988 թվականի սեպտեմբերի 18-ին՝ Երևանում։

Մինչև 2009 թվականը սովորել է Երևանի պետական համալսարանի միջազգային հարաբերությունների ֆակուլտետու, ստացել միջազգայնագետի որակավորում։ 2011 թվականին Բուդապեշտում խորացրել է գիտելիքները՝ ավարտելով Կենտրոնական Եվրոպական համալսարանի քաղաքագիտության ֆակուլտետը և ստանալով քաղաքագիտության մագիստրոսի որակավորում։

«Ֆեդերալիզմ, ապակենտրոնացում և հակամարտության կարգավորում» (2010 թվական, Ֆրիբուրգի համալսարան, Շվեյցարիա) և «Ժողովրդավարացման մարտահրավերներ» (2012 թվական, Երիտասարդ լիբերալների միջազգային ֆեդերացիա, Շվեդիա) դասընթացների մասնակից է։

2009 թվականին Հայաստանում ԱՄՆ-ի դեսպանատնում աշխատել է որպես հանրային կապերի բաժնի օգնական։ 2012 թվականին՝ Քեմբրիջի համալսարանի քաղաքագիտության ֆակուլտետի հետազոտողի օգնական։ 2012-2017 թվականներին՝ Գոտենբուրգի համալսարանի «Ժողովրդավարության տեսակներ» ծրագրի հետազոտող։ 2013 թվականին աշխատել է «Հայկական կարմիր խաչի ընկերություն» հասարակական կազմակերպությունում՝ որպես կրթության մասնագետ։ 2013, 2015 և 2017 թվականներին ԵԱՀԿ ժողովրդավարական հաստատությունների և մարդու իրավունքների գրասենյակում եղել է լրատվության մասնագետի ավագ օգնական։ 2014 թվականին գործարար զարգացման կառավարիչ է եղել «STDev ցանցի և հավելվածների զարգացման կազմակերպությունում»։ 2016 թվականին հիմնադրել է «Գրիգ թրեվլ» ՍՊԸ-ն և այն տնօրինել մինչև 2015 թվականը։ 2016-2018 թվականներին համակարգել է Հայաստանի տնտեսական զարգացման և ներդրումների նախարարության զբոսաշրջության պետական կոմիտեի դոնորների հետ կապերը, եղել է նաև մարկետինգի և խթանման վարչության խորհրդական։ 2018 թվականի հունիսի 11-ից մինչև 2019 թվականի հունվարի 14-ը նախագահել է Հայաստանի տնտեսական զարգացման և ներդրումների կոմիտեն։

2008 թվականին անդամակցել է «Հիմա» երիտասարդական նախաձեռնությանը, 2011 թվականից՝ «Հիմա» հ/կ-ին։

## Քաղաքական գործունեություն
2018 թվականի դեկտեմբերի 9-ին «Իմ քայլը» կուսակցությունների դաշինքի թիվ 3 ընտրատարածքի տարածքային ընտրական ցուցակով ընտրվել է ՀՀ ԱԺ 7-րդ գումարման պատգամավոր։

## Ընտանիք
Ամուսնացած է։

## Ծանոթագրություններ

Կատեգորիա:21-րդ դարի հայ քաղաքական գործիչներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:Քաղաքացիական պայմանագիր կուսակցության անդամներ